
1.Задачи на учебния предмет:
Учебният предмет „Модерен танц” всъщност е „Основи на съвременния танц”. Тази учебна дисциплина е базирана на основни принципи и техники в съвременния танц. Ако съвременният се приеме като синкретичен танц и изкуство, то часът следва тези принципи. Водещи линии и обекти за работа ще са тялото, движението, енергията, пространството, времето, динамиката и звукът. Освен запознаване и проучване на тези елементи, заедно с учениците,  ще бъде изградена една активна и забавна среда на обучение, съобразена с възрастта им.
Съвременният танцьор не е само изпълнител, а и активен участник в създаването на творческа продукция. Той изгражда и развива себе си като такъв. Черпи от опита и е любопитен. Любопитен към живота, към движението, към емоцията.  Предметът „Основи в съвременния танц” цели изграждането на любопитство и желание, лична мотивация и индивидуалност в учениците.
Под формата на различни игрови подходи и методи на движение ще се работи за физическа издръжливост и разбиране за тялото, правилна работа с него, чистота на движенческата фраза, правилно дишане, по време на танц. Движението като процес и осъзнаването му като такъв.
Отваряне на неговите граници, под формата на импровизация или точно фиксиране на материал. Предлагане на различни възможности и зареждане с ударна доза енергия.
Предоставя се предпрофесионална подготовка, която ще даде възможност за укрепване и развитие на бъдещите професионални  танцьори при обучението им гимназиален етап.

2. Цели:
· създаване на дисциплина и мотивация в танцьорите;
· изграждане на лично отношение и развиване на индивидуалност;
· подготвяне на активни, мислещи и свободни танцьори;
· запознаване на учениците с модерния и съвременен танц, с дългогодишната му практика и  настъпващите в него промени;
· представяне на основни понятия и термини от модерния и съвременен танц;
· интерпретиране на заучени движения и форми, танцови комбинации, създаване на движения и изпълнение на кратки танци, подходящи за възрастта на учениците;

· приятна работна среда и активен процес.
3. Методически указания:

· Часовете се провеждат в специализирана зала, с подходяща настилка  и огледала. В края на всяка учебна година,  учениците   се явяват задължително на текущо изпитване на установяване  изходното ниво на учениците  /годишен изпит/ чрез изпитен урок групово. Оценките на учениците от годишния изпит се определят от изпитна комисия, назначена със заповед на директора на училището. Критерии за оценяване на учениците са показаните на изпита танцувални и артистични качества и степента на техническо усвояване на материала от учебната програма за съответния клас, утвърдена от министъра на културата. 
4. Структура на учебната дисциплина: 
Изучава се чрез класово- групови занятия в:

5 клас – 136 часа годишно.

6 клас – 136 часа годишно.

7 клас – 144 часа годишно.

По 4 учебни часа седмично от 5 до 7 клас. 
Учебната програма е по учебния план от 2021 г.

V КЛАС – ПЪРВА ГОДИНА

По време на първи срок акцентът ще е върху физическата игра и подготовката на учениците за творческа работа и задачи през втори срок.
Материалът ще бъде поднесен под формата на физически тренинг, с цел запознаване и откриване на възможностите на тяло, пространство и енергия. Изграждайки основни умения, учениците плавно ще преминат към създаване на движения, игра с тях и/или използване на вече усвоеното от първи срок.
Часовете са структуриран в четири етапа.
а) подготовка на тялото за работа
· различни игрови упражнения;
· ходене;
· бягане;
· скокове;
· отношение между хоризонтал и вертикал;
· работа на земя;
· координация;
· други алтернативни методи за загряване на тялото и работа с него.
В тази част ще се засегнат базисните основи на движението и танца. Физическа и активна работа с тялото и енергията. Изграждане на екзерсис от група променящи се движения.
б) разучаване на кратки танцови фрази като преход към същинската творческа част
· използване на елементи от загрявката, свързани в танцови комбинации, отнесени към музика, звук, тишина, пространство, време, динамика, скорост и енергия.
в) импровизационни задачи и игри за творческа работа
· базисни основи на импровизацията, съобразена с възраста и познанията на учениците;
· активно наблюдаване и опознаване на движението и неговите възможности, през призмата на импровизационната игра;
· създаване и интерпретиране на движението.
Тялото ще бъде разглеждано като съвкупност от отделни елементи, но също така и в неговата цялост, като създаващо енергиен поток.
Учениците ще бъдат поставяни в:
· индивидуални задачи;
· работа с партньор;
· групови игри.
г) разгряване и отпускане на тялото
· разтягане на тялото;
· релаксация.
VI  КЛАС – ВТОРА ГОДИНА
Натрупали вече базисни познания върху материята и принципите, изучаващи се в  първата година, учениците ще преминат в следващия етап на обучението си, увеличавайки трудността на задачите и интензивността на програмата. Ще боравят с усвоени методи и начини на работа, като плавно развиват нови умения.

· Под формата на различни игрови подходи  за движение ще се продължи работата върху:

· танцов тренинг и физическа издръжливост; 

· правилно дишане по време на танц;

· работа с тялото;

· движението като процес и осъзнаването му като такъв; 

· отваряне на нови граници, под формата на импровизация или точно фиксиране на материал;

· увереност и мотивация на младите танцьори;

· предлагане на различни възможности и зареждане с ударна доза енергия.

Часовете са структуриран в четири етапа.

а) подготовка на тялото за работа 

- различни игрови упражнения;

- ходене;

- бягане; 

- скокове;

- отношение между хоризонтал и вертикал;

- работа на земя;

- координация; 

- други алтернативни методи за загряване на тялото и работа с него. 

В тази част ще се развият вече усвоени базисни основи на движението и танца и учениците ще се запознаят с нови начини за подготовка на тялото. 

Ще се увеличи интензитета на загрявката, като акцент ще има върху физическата активност на тялото и работа с енергия, добавяйки нови елементи на движението за развиване на екзерсиса. 

б) разучаване на танцови фрази като преход към същинската творческа част

- използване на елементи от загрявката, свързани в танцови комбинации, отнесени към музика, звук, тишина, пространство, време, динамика, скорост и енергия;

- разширяване на познанията върху основните понятия и активното им въвеждане в работния процес.

в) импровизационни задачи и игри за творческа работа

Базисни основи на импровизацията, съобразена с възраста и познанията на учениците. Участниците активно ще наблюдават и опознават движението и неговите възможности, през призмата на импровизационната игра. Ще бъдат създатели и интерпретатори на движението. 

Тялото ще бъде разглеждано като съвкупност от отделни елементи, но също така и в неговата цялост, като създаващо енергиен поток.

Учениците ще бъдат поставяни в индивидуални ситуации, работа с партньор и групови игри.

г) разгряване и отпускане на тялото

- разтяжки;

- релаксация.

VII КЛАС – ТРЕТА ГОДИНА
Използвайки вече усвоената материя от първата и втората година, учениците разполагат с основни умения. Програмата в  третата година е насочена предимно към творчески умения и свобода в изказа на движението. Учениците сами интерпретират, създават и изграждат различни форми на движение. Обучението следва своя игрови формат, но със засилен интензитет на работа, физическа активност  и задълбочени познания върху тялото и неговите елементи. Те се подготвят и за преминаване в гимназиален етап и навлизане в професионалната подготовка.
Часовете са структуриран в четири етапа.

а) подготовка на тялото за работа 

- различни игрови упражнения;

- ходене;

- бягане; 

- скокове;

- отношение между хоризонтал и вертикал;

- работа на земя;

- координация; 

- други алтернативни методи за загряване на тялото и работа с него. 

Освен заучен екзерсис, учениците сами ще създават и интерпретират  движения, развиващи техническите им умения.

б) разучаване на танцови фрази като преход към същинската творческа част

- използване на елементи от загрявката , свързани в танцови комбинации, отнесени към музика, звук, тишина, пространство, време, динамика, скорост и енергия;

- разширяване на познанията им върху елементите им и активно въвеждане в работния процес;

- увеличаване интензитета и трудността на танцовите комбинации;

- учениците сами създават и интерпретират танцови комбинации.

в) импровизационни задачи и игри за творческа работа

Базисни основи на импровизацията, съобразена с възраста и познанията на учениците. Участниците активно ще наблюдават и опознават движението и неговите възможности, през призмата на импровизационната игра. Ще бъдат създатели и интерпретатори на движението. 

Тялото ще бъде разглеждано като съвкупност от отделни елементи, но също така и в неговата цялост, като създаващо енергиен поток.

Учениците ще бъдат поставяни в индивидуални ситуации, работа с партньор и групови игри.

г) разгряване и отпускане на тялото

- разтяжки;

- релаксация.

Критерий за оценка за годишни изпити в специалност „Модерен танц”  -  за главен специален предмет модерен танц
Текущо оценяване по време на учебната година  и срочно оценяване:

50% - владеене на материала  и представяне в училищните концерти
30% - дисциплина, отношение към педагога и съучениците

10% - редовно  учстие в час, проектна дейност

10% - лична хигиена, отношение към тялото и фигурата си 

Годишен изпит:

6 – отлично усвоен учебен материал, артистично изпълнение, музикалност, съсредоточеност, отлична фигура, креативност
5 – много добре усвоен учебен материал, артистично изпълнение, музикалност, съсредоточеност, много добра фигура, креативност
4 – добор ниво на владеене на учебният материал, артистичност, музикалност, проблемна фигура , средно ниво на  физически данни( шаг, скок, въртеливост, баланс) , наднормени килограми
3 – средно ниво на владеене на учебният материал, артистичност, музикалност, проблемна   фигура , наднормени килограми,  средно ниво на  физически данни (шаг, скок, въртеливост, баланс )

2 – лошо изпълнение на учебният материал,  проблемна фигура,  наднормени килограми,  средно ниво на физически данни (шаг, скок, въртеливост, баланс).
